དེར་རྟེན།ཁོ་བོས་གསལ་པོ་མཐོང་ཐུབ་པ་ནི།གལ་ཆེ་ཤོས་དེ་ནི་རྒྱ་ནག་གཞུང་གིས་རྩ་ཁྲིམས་ལག་ལེན་བསྟར་ཏེ་གྲངས་ཉུང་མི་རིགས་ཀྱི་རང་སྐྱོང་ཁེ་དབང་ཁ་ཡོད་ལག་ཡོད་འགན་སྲུང་དགོས་པའི་རེ་བ་བཏོན་རྒྱུ་དེ་ཡིན་པ་ལས།ད་ལྟའི་བོད་ནང་ཡོད་པའི་བོད་རང་སྐྱོང་མི་དམངས་འཐུས་ཚོགས་དང༌།མི་དམངས་སྲིད་གཞུང༌།བོད་རང་སྐྱོང་ལྗོངས་ཆབ་སྲིད་གྲོས་ཚོགས།རང་སྐྱོང་ལྗོངས་མཐོ་རིམ་མི་དམངས་ཁྲིམས་ཁང་ཟེར་བ་སོགས་ཀྱི་འགོ་འཛིན་གཙོ་བོ་བོད་རིགས་ལས་བྱེད་པས་འགན་འཁུར་གྱི་ཡོད་ཟེར་བཤད་ཀྱང་དོན་དངོས་ཁྱི་ལ་སེང་དགེའི་མིང་བཏགས་པ་ཙམ་ལས།དོན་དམ་ཐག་གཅོད་དབང་ཆ་ཆ་ཚང་ཀྲང་ཆིན་ལིང་ཞེས་པའི་རྒྱ་མིགས་ཀྱི་གཙོ་བོ་བྱས་པའི་ཀྲུང་གོ་གུང་ཁྲན་ཏང་བོད་རང་སྐྱོང་ལྗོངས་ཨུ་ཡོན་ལྷན་ཁང་ཞེས་པའི་ལག་ཏུ་ཡོད་པའི་ཐག་འགུལ་འདྲ་གཟུགས་ཀྱི་རང་སྐྱོང་སྲིད་གཞུང་རྫུན་མ་ཞིག་མིན་པ་དགོས་པ་འདི་རེད།གནད་དགག་ཆེ་ཤོས་ནི།མི་རིགས་ས་ཁོངས་རང་སྐྱོང་འདི་མིང་དོན་མཚུངས་པ་ཞིག་ལག་ལེན་བསྟར་དགོས་པ་འདི་ཡིན།གལ་ཏེ་རྒྱ་ནག་གཞུང་གིས་ཁ་ཐོག་ལག་བཞག་གིས་དེ་ལྟར་ལག་ལེན་བསྟར་ཐུབ་ཚེ།ྋགོང་ས་ཏཱ་ལའི་བླ་མ་ཆོག་ནས་ཕྱི་ལོ་༢༠༠༦ལོའི་གསུམ་བཅུའི་དུས་དྲན་གྱི་གསུང་བཤད་ནང་རྒྱ་ནག་གཞུང་གིས་བློ་དོགས་ཡོད་པའི་གནད་དོན་ཐོག་གྲོས་མོལ་གྱི་ལམ་ནས་ཐག་གཅོད་ཡོང་རེའི་སྐོར་གསུངས་པ་འཁོད་ཡོད།